Číslo spisu: NBS1-000-074-299

Číslo záznamu: 100-000-390-909

Dátum: 20.09.2022

**VYSVETLENIE**

informácií uvedených v oznámení o vyhlásení verejného obstarávania, v súťažných podkladoch alebo v inej sprievodnej dokumentácii podľa § 48 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“)

Verejný obstarávateľ, Národná banka Slovenska so sídlom Imricha Karvaša 1, 813 25 Bratislava (ďalej len „verejný obstarávateľ“), obdržal dňa 12.09.2022 prostredníctvom elektronického prostriedku, komunikačného rozhrania systému JOSEPHINE žiadosť o vysvetlenie informácií uvedených v súťažných podkladoch v  nadlimitnej zákazke s názvom „**Konsolidácia údajov DWH/BI**“ uverejnenej v Ú. v. EÚ/S 155 dňa 12.08.2022 pod číslom 2022/S 155-442756 a vo Vestníku verejného obstarávania 180/2022 dňa 15. 8. 2022 pod číslom 37325-MSS (ďalej len „žiadosť o vysvetlenie“).

Po podrobnom oboznámení sa so žiadosťou o vysvetlenie Vám verejný obstarávateľ v súlade s ustanovením § 48 zákona o verejnom obstarávaní poskytuje nasledujúce vysvetlenie:

**Otázka č. 1:**

Verejný obstarávateľ v dokumente s názvom „SÚŤAŽNÉ PODKLADY Predmet zákazky: Konsolidácia údajov DWH/BI“ (SP\_DWH.docx) v bode 35.1.2.1.1 definuje podmienku účasti nasledovne:

35.1.2.1.1 Verejný obstarávateľ požaduje, aby uchádzač predložil pri Kľúčovom expertovi č. 1 –Projektový manažér údaje, z ktorých je identifikovateľné a preukázateľné splnenie nasledujúcich požiadaviek:

• Minimálne 5 rokov odborných skúseností s projektovým riadením komplexných projektov oblasti informačných technológií; túto podmienku účasti uchádzač u experta preukáže profesijným životopisom.

• Získaný a platný certifikát PRINCE 2 Foundation na odbornú spôsobilosť pre riadenie projektov alebo ekvivalent (napr. IPMA B, PMP) daného certifikátu vydaný od inej akreditačnej   
a certifikačnej autority; túto podmienku účasti uchádzač preukáže kópiou certifikátu.

• Minimálne 1 praktická skúsenosť s realizáciou zákazky týkajúcej sa tvorby dátového skladu na pozícii projektového manažéra projektu počas celej doby trvania projektu s minimálnou hodnotou vo výške 1 500 000 eur bez DPH na implementáciu informačných systémov   
(a integrácií) v rozsahu analýza, návrh riešenia, implementácia a nasadenie informačného systému; túto podmienku účasti uchádzač u experta preukáže profesijným životopisom,

Kľúčový expert č. 1 je zodpovedný za riadenie projektu na strane uchádzača.

Žiadame verejného obstarávateľa o informáciu, či bude považovať certifikát: Certified Associate in Project Management (CAMP) vydaný akreditačnou a certifikačnou autoritou Project Management Institute (PMI) za ekvivalent certifikátu PRINCE 2 Foundation?

**Odpoveď:**

Áno, verejný obstarávateľ bude v prípade predloženia certifikátu: Certified Associate in Project Management (CAMP) vydaný akreditačnou a certifikačnou autoritou Project Management Institute (PMI) tento certifikát považovať za ekvivalent certifikátu PRINCE 2 Foundation na odbornú spôsobilosť pre riadenie projektov.

JUDr. Zora Vypušťáková

riaditeľka

odbor hospodárskych služieb